{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":18,"n_cols":6,"rows_kept":18,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog programa potpore sektoru svinjogojstva zbog onemogućene aktivnosti uslijed pojave afričke svinjske kuge "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Emanuel Starčević","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE","Mislim da ovim teškim trenutcima treba misliti na naše najveće svinjsko blago, autohtone svinje, te bi zbog toga trebalo posebnu pažnju posvetiti preventivi održanja autohtonih svinja i svinjara kojima ovo sve postaje administrativno i terenski prekomplicirano . Uzgajivača autohtonih pasmina svinja nema puno i to ne iziskuje veliki postotak od tih 7 miliona eura, a učinak bi bio veliki. Uzgajivač sam turopoljskih svinja i imam dosta iskustva u nazovimo to drugim ekološkim granama (lov, prstenovanje i uzgoj ptica, ribolov) te sam dosta razmišljao kako se virus može širiti i kako bi moju farmu )koja je na otvorenom s dvostrukim ogradama...) mogao zaštiti od prenosnika prvenstveno ptica. Vrapci su pretežno seoski orijentirani i nemaju veliku migraciju ali je problem što obilaze sva seoska domačinstva koja imaju domaće životinje jer tu ima za njih hrane.  Golubovi su veći problem jer osim što obilaze svako seosko domaćinstvo idu od sela do sela, te mogu potencijalno biti prenositelji između sela. najopasnije mi se čine ptice iz porodice vrana (Siva vrana i Gavran prvenstveno) jer su oni sigurni konzumenti uginulih divljih svinja a i vole navrati po koricu kruha na hranilišta autohtonih svinja koja su na otvorenom. Divlje zvijeri koje se vjerojatno isto gosto uginulim divljim svinjama su lisice koje teše prolaze dvostruke ograde ali nije nemoguće, kune to sigurno mogu. Komarci i obadi također mogu biti prenosnici i to s velikim radijusom kretanja te nam zadaju dodatnu brigu. Kako bi smanjili ove životinjske moguće prenosnike trebali bi podići mreže (imamo mi jednu tvornicu ribarskih mreža koja ih radi da su na sunce otporne i zelene boje dužine su 70 metara sa 30 m) te bi se mreže relativno jednostavno dale učvrstiti kombinacijom šipki, betona i sajli tako bi riješili problem s pticamsa. Ako bi se preko tih mreža prebacile i one sitne za komarce , možemo reći da bi poistigli 99% izolaciju od životinjskih prenosnika bolesti. Imam dosta iskustva u ovome i neke skice koje bi rado podijelio i usavršio sa strukom i kolegama uzgajivačima. nažalost primjećujem da se po grupama šire razno razne teorije zavjere i panika , koje mi se čini da ima i u institucijama mislim da je potrebno više uključiti uzgajivače o promišljanja o preventivi, reagiranju i odnosima s javnošću. Naravno da to ne bi bili neki veliki fizički sastanci ali se danas puno toga može riješiti i elektronski da se svi skupa skupimo i riješimo se ove pošasti koja nije samo na terenu nego nažalost i na društvenim mrežama. Vidim da jedini ovdje komentiram i pokušavam dati konstruktivan prijedlog dok su društvene mreže prepune raznih komentara, besmislica, dezinformacija i panike. .","Primljeno na znanje","Komentar se ne odnosi na odredbe ovoga Programa i ne zahtijeva odgovor."]
[2,"Dragan Modic","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE","Postovani,\n\nobracam Vam se kao svinjogojac iz Bosnjaka, kojemu je 25.07.2023. usmrceno 210 komada svinja, od toga 28 suprasnih krmaca (90 do 100 dana), ostali su tovljenici i nesto prasadi. \n\nPosjedujem objekt sa odobrenim brojem 1899 za proizvodnju tradicijskih suhomesnatih proizvoda. \nRazumijem da mi nitko ne moze platiti moje krmace jer one nisu za prodaju i nemaju cijenu, a jednako tako i tovljenike koje plasiram na trziste kroz gotov proizvod ( kulin, slanina, kobasica). \n\nStoga molim da svi budemo razumni jer je u ovom trenutku najvaznije dobiti rat protiv ASK.\nNakon toga moramo poduzeti sve mjere da maksimalno ubrzamo novu proizvodnju jer rok od godinu dana je izvan pameti. Nas proizvodjaca, s obzirom na dosadasnje stanje ce nestati sa ovih prostora. \n\nSpremni smo na nova sigurnosna ulaganja u nase objekte, samo da pokrenemo novi ciklus proizvodnje. \n\nLijep pozdrav!","Primljeno na znanje","Komentar se ne odnosi na odredbe ovoga Programa i ne zahtijeva odgovor."]
[3,"Udruga \"slavonski domaći kulen-kulin\"","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE","Poštovani,\nJavljamo se kao Udruga \"domaći slavonski kulen kulin\" te kao stručne osobe u uzgoju i preradi mesa smatramo da je period od najmanje 12 mjeseci od provedbe propisanih postupaka nije dozvoljeno uzgajati svinje previše DUG, te da bi trebali smanjiti odnosno držati se onih kategorija, npr ako OPG odnosno proizvođač svinja ima kategoriju 4 za njega je taj period 3 mjeseca, ako je kategorija 3 za njega je period 6 mjeseci  i ako je kategorija 2 za njega je period 9 mjeseci.\n\nTakođer jer potrebno provesti novu kategorizaciju da bi postigli nove standarde odnosno kategorije.\n\nUkoliko se ostavi ovaj period od 12 mjeseci zabrane držanja svinja ostavi u Vukovarsko-srijemskoj županiji će se uništiti svinjogojstvo i neće biti više domaćih suhomesnatih slavonskih proizvoda od kojih su i neki zaštićeni na razini EU.\n\nLijep pozdrav","Primljeno na znanje","Komentar se ne odnosi na odredbe ovoga Programa i ne zahtijeva odgovor."]
[4,"vet","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE,\n1. UVOD","Ovim putem se obraćam kao veterinar koji radi u Sisačko-moslavačkoj županiji i to u općini koja je proglašena kao zaražena zona na osnovu jedne pozitivne divlje svinje. Ne mogu se oteti dojmu da se sve naredbe i mjere donose prebrzo i u panici. Prvo na što želim skrenuti pozornost jest kategorizacija gospodarstava s obzirom na biosigurnost. Prva kategorizacija koja je provedena 2019-te doprinijela je tome da danas imamo previše gospodarstava kategorije 1. Naime nakon kategorizacije povećao se promet svinja na crno, jer su svi posjednici koji su bili kategorija 1 trebali plaćati klinički pregled prije svakog prometa, što im je bilo preskupo. U naredbi o mjerama kontrole za suzbijanje afričke svinjske kuge u Republici Hrvatskoj naređeno je da posjednici sa kategorijom 0,1 i 2 moraju svoje svinje uputiti na klanje u klaonicu ili ih sami zaklati, a kategorije 3 i 4 ne moraju. Smatram da ne postoji bitna razlika između kategorije 2 i 4, te stoga smatram da se kriteriji za daljnje držanje svinja trebaju spustiti na kategoriju 2 pogotovo za posjednike koji drže svinje samo za svoje potrebe ili prodaju poneko prase susjedu. Isto tako u naredbi je naređeno usmrćivanje svinja kod posjednika koji nemaju registrirano gospodarstvo. Smatram da je to drastična mjera s obzirom na trenutnu epidemiološku situaciju. Da bi se to izbjeglo treba vratiti mogućnost pisanja svjedodžbe o zdravstvenom stanju i mjestu podrijetla životinja na OIB ili  omogućiti ovlaštenim veterinarima brzo otvaranje OPG-a preko VETLS-a. Isto tako svjedodžbe ne bi trebale biti povezane sa kategorijom, ako je epidemiološka situacija povoljna, da bi smanjili promet na crno.\nU kategorizaciji bitnu ulogu za prelazak iz kategorije 1 u kategoriju 2 ima prirodni pripust ili umjetno osjemenjivanje. Zbog udaljenosti od centara koji prodaju sjeme posjednici većinom nisu u mogućnosti umjetno osjemenjivati, a držati vlastitog nerasta radi jedne ili 2 krmače nije im isplativo. S toga predlažem da se omogući prirodni pripust pod tuđim nerastom, ali da se za pripust piše svjedodžba o zdravstvenom stanju i mjestu podrijetla životinja, te da se nerastu 2 puta godišnje izvadi krv na spolno prenosive zarazne bolesti.\nŠto se tiče biosigurnosti smatram da se ne treba tražiti ista razina biosigurnosti  za posjednike koji uzgajaju svinje za svoje potrebe i farme koje imaju preko 100 svinja. Bespotrebno je da posjednici moraju voditi evidencije o deratizaciji, dezinfekciji, ulasku osoba ili vozila, jer im to onemogućuje prelazak u kategoriju 3 iako sve navedeno u praksi poštuju. Moramo imati na umu da je velik broj posjednika starije životne dobi, te da im je meso i mesni proizvodi od vlastito uzgojene svinje sigurni izvor hrane.\nSvjedoci smo da je veterinarska struka pod velikim napadima u medijima od strane posjednika. Ne trebamo dopustiti da izgubimo povjerenje ljudi koje smo godinama stjecali i da od veterinara skrivaju svinje ili da nas ne žele zvati u svoja dvorišta, a pogotovo da nas napadaju ili vrijeđaju radi brzopletih i  bojim se nestručnih mjera.\nNaša dužnost kao veterinara jest da sačuvamo tradiciju u uzgoju svinja i da štitimo ljude od zaraznih bolesti, ali bez njihovog povjerenja nećemo uspjeti.","Primljeno na znanje","Komentar se ne odnosi na odredbe ovoga Programa i ne zahtijeva odgovor."]
[5,"Općina Drenovci","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE,\n4. MJERA U PROVEDBI PROGRAMA","Poštovani,\nimajući u vidu ogroman udar na gospodarsko i demografsko stanje koje je pojava ASK prouzrokovala ili će pak prouzrokavati na prostoru naše Općine, tražimo korekciju navedenih cijena. Cijena prasadi ne bi smjela biti ispod 120 €/grlo, cijena tovljenika ispod 2,5€/kg a cijena suprasne krmače ispod 1000 €/grlo.\nTakođer savjetujemo i potporu uzgajivačima svake sljedeće godine dok im se proizvodnja ne vrati na postojeće stanje po principu reciprociteta tj njihove završne bilance od godine 2022. Savjetujemo i uključivanje Vlade RH u preuzimanje obveza podmirenja raznih kredita naših svinjogojaca čija otplata dolazi pod znak upitnika uslijed pojave ove bolesti - zaključno s 2026.godinom. Nadalje savjetujemo primjenu principa \"više sile\" kod odabira najpovoljnije ponude na prijavama svinjogojaca  na zaključene natječaje za zakup poljoprivrednog zemljišta U vlasništvu RH kako isti uslijed gubitka fonda svinja ne bi došli u nepovoljan položaj a prema uvjetima natječaja ostvaruju veći iznos bodova - govoreći o gospodarstvima gdje je odrađena eutanazija.\nOpćina Drenovci,\nopćinski načelnik Josip Nasurović.","Djelomično prihvaćen","Za dio komentara koji se odnosi na cijene svinja, uvažavajući sve zaprimljene komentare promijenjene su cijene kako slijedi:\n-Prasad i odojci do 35 kg: 100,00 eura po grlu\n-Tovne svinje: 2,00 eura po kg žive težine\n-Nazimice, krmače i nerasti: 650,00 eura po grlu\n\nOstali komentari ne odnose se na odredbe ovoga Programa i ne zahtijevaju odgovor.\n\nMjere ovoga Programa odnose se isključivo na potporu za nadoknadu izravne štete nastale usmrćivanjem ili uklanjanjem svinja."]
[6,"Zvonko Rohalj","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE,\n4. MJERA U PROVEDBI PROGRAMA","Na ovaj način određene cijene nisu realne i  ljudi neće biti kompenzirani za štetu koja je nastala ili će nastati.\n\nŠto se tiče cijena, realno bi bilo platiti: \nprasci do 20 kg - 100 eura po grlu\n20 do 50 kg - 5 eura/kg žive vage, \n50 - 160 kg - 3,5 eura/kg žive vage, \nod 160 kg - 2,5 eura/kg žive vage.\nKrmače, nazimice i nerasti - 700 eura po grlu\nSuprasne krmače - 1000 eura po grlu","Djelomično prihvaćen","Uvažavajući sve zaprimljene komentare promijenjene su cijene kako slijedi:\n-Prasad i odojci do 35 kg: 100,00 eura po grlu\n-Tovne svinje: 2,00 eura po kg žive težine\n-Nazimice, krmače i nerasti: 650,00 eura po grlu"]
[7,"Hrvatska poljoprivredna komora","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE,\n4. MJERA U PROVEDBI PROGRAMA","Nazimce, krmače i nerasti ne bi smjeli biti u istoj kategoriji s obzirom da od 10 nazimca dobijemo 6 rasplodnih krmača. Prema predloženim cijenama, 10 nazimica košta 6500 eura. Kada bi se navedeni iznos bi podijelio na 6 rasplodnih krmača, dobili bismo 1083 eura po rasplodnoj krmači, što je prihvatljivo. \nPrasad ne može biti 85 eura po grlu s obzirom da je cijena istih prošli mjesec bila minimalno 115 eura. \nTakođer, trebaju postojati odvojene kategorije kako smo i prije predlagali, u kojoj će jedna kategorija biti od 35-70 kg, čija bi cijena po kilogramu trebala biti 3 eura. \nIsplata odštete za ASK ne bi smjela biti  povezana sa de-minimus mjerama","Djelomično prihvaćen","Uvažavajući sve zaprimljene komentare promijenjene su cijene kako slijedi:\n-Prasad i odojci do 35 kg: 100,00 eura po grlu\n-Tovne svinje: 2,00 eura po kg žive težine\n-Nazimice, krmače i nerasti: 650,00 eura po grlu\n\nU cilju omogućavanja prikupljanja podataka i obrade istih svinje su razvrstane po kategorijama dostupnim u relevantnim izvorima podataka i zapisnicima na kojima se temelji isplata potpore, a sve radi jednakog postupanja prema svim korisnicima."]
[8,"Brodsko-posavska županija","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE,\n4. MJERA U PROVEDBI PROGRAMA","Željko Burazović\n\nProgram potpore sektoru svinjogojstva zbog onemogućene aktivnosti uslijed pojave afričke svinjske kuge nudi mogućnosti obeštećenja:\n1. u skladu s Uredbom Komisije (EZ) br. 1408/2013 od 18. prosinca 2013. godine gdje je iznos potpore limitiran na 20.000,00 eura u zadnje tri godine do trenutka podnošenja zahtjeva;\n2. u skladu s člankom 101. Zakona o zdravlju životinja („Narodne novine“, br. 152/22 i 154/22) za korisnike koji su do trenutka podnošenja zahtjeva za potporu po ovom Programu iskoristili maksimalni iznos potpore de minimis.\nProgram će biti u potpunosti prihvatljiv svinjogojskom sektoru ako se utvrđene štete radi usmrćivanja i uklanjanja svinja na gospodarstvima u postupku kontrole za suzbijanje afričke svinjske kuge za sve kategorije svinja prema sljedećim naknadama:\n• prasad do 20 kg - 100,00 eura po grlu,\n• prasad od 21 kg do 35 kg - 5,00 eura po kg žive težine,\n• nazimad od 36 kg do 90 kg - 4,00 eura po kg žive težine,\n• tovne svinje od 91 kg do 160 kg - 2,50 eura po kg žive težine,\n• nazimice, krmače i nerasti - 700,00 eura po grlu,\n• suprasne krmače i suprasne nazimice - 1.000,00 eura po grlu, \n• visoko suprasne krmače i visoko suprasne nazimice - 1.200,00 eura po grlu. \nu potpunosti obeštete bez obzira na iznos štete.\n\nPoučeni iskustvom iz ranijih „kriznih pandemijskih vremena“ da čovjek mora naučiti živjeti s predmetnim patogenom, te uvjereni da je svim domicilnim držateljima svinja uzgoj svinja izvor egzistencije te sigurnost u kontroli ishrane za vlastite potrebe, pozitivnim ocjenjujemo mogućnost rekategorizacije objekata 0, 1 i 2 kategorije u objekte kategorije 3 i 4 za koje predlagač Programa omogućava držanje svinja i u zonama ograničenja.\nVrlo su prihvatljive i mjere kontrole koje predlagač nudi kao rješenje za suzbijanje afričke svinjske kuge u Republici Hrvatskoj koje upućuju da će ljudski faktor biti presudan čimbenik u daljnjem širenju virusa afričke svinjske kuge kako u zonama ograničenja tako i na slobodnom području Republike Hrvatske od afričke svinjske kuge:\n• zabrana ulaska neovlaštenih osoba u objekte na kojima se drže svinje,\n• zabrana odvoza krutog gnoja, gnojovke i otpadnih voda s objekata u kojima se drže svinje,\n• zabrana unošenja stelje i slame prikupljene s poljoprivrednih površina u zonama ograničenja u objekte na kojima se drže svinje,\n• mora se provoditi deratizacija i dezinsekcija u skladu s tehnološkim zahtjevima,\n• zabranjuje se sudjelovanje u lovu na divlje svinje ili obavljanje ikakvih aktivnosti vezano za žive ili mrtve divlje svinje za članove gospodarstva koji u svojim objektima drže svinje,\n• lovne aktivnosti, šumski i drugi radovi te ulazak ovlaštenih osoba moraju se obavljati isključivo uz pojačana biosigurnosne mjere i obveznu dezinfekciju obuće i vozila prije izlaska iz područja lovišta,\n• redovno aktivno traženje lovoovlaštenika uginulih divljih svinja uz obveznu prijavu ovlaštenoj veterinarskoj organizaciji lešina u svrhu uzimanja uzoraka i neškodljivog uklanjanja i\n• sve mjere biosigurnosti koje moraju provoditi lovoovlaštenici u lovištima.","Djelomično prihvaćen","Za dio komentara koji se odnosi na cijene svinja, uvažavajući sve zaprimljene komentare promijenjene su cijene kako slijedi:\n-Prasad i odojci do 35 kg: 100,00 eura po grlu\n-Tovne svinje: 2,00 eura po kg žive težine\n-Nazimice, krmače i nerasti: 650,00 eura po grlu\n\nOstali komentari ne odnose se na odredbe ovoga Programa i ne zahtijevaju odgovor."]
[9,"OPĆINA IVANKOVO","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE,\n4. MJERA U PROVEDBI PROGRAMA","Poštovani,\n\nPrvenstveno ističemo da je na području gdje nema zabilježene pojave zaraze ASK, poput Općine Ivankovo i drugih okolnih općina, trebalo preventivno omogućiti stočarima otkup svinja po realnim tržišnim cijenama uz dodatnu novčanu potporu tijekom 12 mjeseci zabrane držanja svinja.\nS tim u vezi, smatramo da je zabrana držanja svinja od najmanje 12 mjeseci predugačka, obzirom će se istom nanijeti ogromna šteta svinjogojcima kroz najmanje dvije kalendarske godine.\n\nU odnosu na predložene cijene naknada, smatramo da su iste izrazito ispod realnih tržišnih cijena. Također, prilikom određivanja cijena naknada treba uzeti u obzir izgubljenu korist koju će stočari pretrpjeti kao i izrazito dugačak period od 12 mjeseci u kojem će stočarima biti onemogućeno držati svinje, a nekima od njih to predstavlja osnovnu i jedinu djelatnost od koje žive i privređuju. \nStoga, predlažemo slijedeću korekciju cijena naknade: \n\nPrasci do 20 kg - 100 EUR po grlu\nOdojci od 21 kg do 35 kg - 5,00 EUR po kg žive težine\nNazimad od 36 kg do 90 kg - 4,00 EUR po kg žive težine\nTovne svinje od 91 kg do 160 kg - 3,00 EUR po kg žive težine\nNazimice, krmače i nerasti - 700 EUR po grlu\nSuprasne krmače i suprasne nazimice - 1200 EUR po grlu","Djelomično prihvaćen","Za dio komentara koji se odnosi na cijene svinja, uvažavajući sve zaprimljene komentare promijenjene su cijene kako slijedi:\n-Prasad i odojci do 35 kg: 100,00 eura po grlu\n-Tovne svinje: 2,00 eura po kg žive težine\n-Nazimice, krmače i nerasti: 650,00 eura po grlu\n\nPrihvaća se komentar vezan za naknadu gubitka do tržišne vrijednosti svinja otpremljenih na klanje te je u Program uvrštena Mjera 2 Nadoknada gubitka prihoda za uklanjanje svinja koja se odnosi na otpremu svinja u klaonicu odobrenu od strane Ministarstva poljoprivrede i u kojoj se meso mora obraditi u skladu s Uredbom (EU) 2020/687 pri čemu će se uzgajivačima svinja isplatiti potpora do tržišne vrijednosti svinja u odnosu na iznos koji je plaćen od strane klaonice.\n\nMjere ovoga Programa odnose se isključivo na potporu za nadoknadu izravne štete nastale usmrćivanjem ili uklanjanjem svinja.\n\nOstali komentari ne odnose se na odredbe ovoga Programa i ne zahtijevaju odgovor."]
[10,"P.G. Janko Čuha","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE,\n4. MJERA U PROVEDBI PROGRAMA","Meni osobno koliko god isplatite ja sam u gubitku svakako.\nJa se bavim preradom suhomesnatih proizvoda ja ne prodajem živu stoku, stoga vas molim da nas koji smo registrirani kao prerada a ima nas svega dvojica na zaraženom području i oba smo iz općine Vrbanja, da nam date obeštećenje i za razdoblje koje dolazi. Zabrana od 12 mjeseci je dug period. Ako u zimu ne zakoljem svoje svinje ja sljedeću čitavu godinu nemam prihoda, kad mi prođe zabrana držanja svinja to je već druga godina u kojoj moram nabaviti svinje i početi od 0. Praktički sam 3 godine \"mrtav\". \nMolim vas za korekciju cijena kod visokosuprasnih krmača i nazimica.\nAko suprasna krmača ima 10 prasaca puta 85 Eura to je 850eura, koliko onda vrijedi krmača!?\n\n\nPrasci do 20 kg - 100 eura po grlu\nOdojci od 21 kg do 35 kg - 5,00 eura po kg žive težine\nNazimad od 36 kg do 90 kg - 4,00 eura po kg žive težine\nTovne svinje od 91 kg do 160+ kg - 3 eura po kg žive težine\nNazimice, krmače i nerasti - 750 eura po grlu\nSuprasne krmače i suprasne nazimice - 1200 eura po grlu","Djelomično prihvaćen","Za dio komentara koji se odnosi na cijene svinja, uvažavajući sve zaprimljene komentare promijenjene su cijene kako slijedi:\n-Prasad i odojci do 35 kg: 100,00 eura po grlu\n-Tovne svinje: 2,00 eura po kg žive težine\n-Nazimice, krmače i nerasti: 650,00 eura po grlu\n\nOstali komentari ne odnose se na odredbe ovoga Programa I ne zahtijevaju odgovor."]
[11,"Lidija Ljubičić","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE,\n4. MJERA U PROVEDBI PROGRAMA","Poštovani,\nNa ovaj način kako su donesene cijene za obeštećenja od ASK ljudi ostaju u debelom minusu. Još uvijek nije kasno da se donesu druge odluke i druge kategorije svinja, kao i realne cijene. \nNije u redu da od 35 kg žive vage se svinje tretiraju kao TOVNE SVINJE, jer tu nedostaje jedna kategorija NAZIMAD, a koji su od 35 kg do 90 kg. \nTakođer suprasne krmače vrijede puno više od 650 EUR i još postavljamo pitanje gdje je tu NEOSTVARENA DOBIT koja se nigdje ne spominje u prijedlogu potpore.\nIz gore navedenih razloga mi dajemo svoj prijedlog:\nPrasci do 20 kg - 100 EUR po grlu\nOdojci od 21 kg do 35 kg - 5,00 EUR po kg žive težine\nNazimad od 36 kg do 90 kg - 4,00 EUR po kg žive težine\nTovne svinje od 91 kg do 160 kg - 2,50 EUR po kg žive težine\nNazimice, krmače i nerasti - 700 EUR po grlu\nSuprasne krmače i suprasne nazimice - 1200 EUR po grlu\n\nZa ovakvo stanje i ovu katastrofu proizvođači nisu krivi stoga molimo za realnu korekciju cijena, kako bi kada se stvore svi potrebni uvjeti mogli nastaviti proizvodnju.","Djelomično prihvaćen","Uvažavajući sve zaprimljene komentare promijenjene su cijene kako slijedi:\n-Prasad i odojci do 35 kg: 100,00 eura po grlu\n-Tovne svinje: 2,00 eura po kg žive težine\n-Nazimice, krmače i nerasti: 650,00 eura po grlu\n\nU cilju omogućavanja prikupljanja podataka i obrade istih svinje su razvrstane po kategorijama dostupnim u relevantnim izvorima podataka i zapisnicima na kojima se temelji isplata potpore, a sve radi jednakog postupanja prema svim korisnicima.\n\nMjere ovoga Programa odnose se isključivo na potporu za nadoknadu izravne štete nastale usmrćivanjem ili uklanjanjem svinja."]
[12,"Goran Petrović","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE,\n4. MJERA U PROVEDBI PROGRAMA","Na ovaj način određene cijene nisu realne i  ljudi neće biti kompenzirani za štetu koja je nastala ili će nastati.\n\nŠto se tiče cijena, realno bi bilo platiti: \nprasci do 20 kg - 100 eura po grlu\n20 do 50 kg - 5 eura/kg žive vage, \n50 - 160 kg - 3,5 eura/kg žive vage, \nod 160 kg - 2,5 eura/kg žive vage.\nKrmače, nazimice i nerasti - 700 eura po grlu\nSuprasne krmače - 1000 eura po grlu","Djelomično prihvaćen","Uvažavajući sve zaprimljene komentare promijenjene su cijene kako slijedi:\n-Prasad i odojci do 35 kg: 100,00 eura po grlu\n-Tovne svinje: 2,00 eura po kg žive težine\n-Nazimice, krmače i nerasti: 650,00 eura po grlu\n\nU cilju omogućavanja prikupljanja podataka i obrade istih svinje su razvrstane po kategorijama dostupnim u relevantnim izvorima podataka i zapisnicima na kojima se temelji isplata potpore, a sve radi jednakog postupanja prema svim korisnicima."]
[13,"OPĆINA ŠTITAR","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE,\n4. MJERA U PROVEDBI PROGRAMA","Što se trenutnih cijena tiče: prase do 20 kg realno je platiti 100 eura jer je cijena trenutna cijena prasaca 5 eura po kilogramu. \nPrasci teži od 20 pa do 50 kg - 5 eura po kilogramu žive vage.\nSvinje od 50 do 160 kg - 3,5 eura po kilogramu žive vage\nSvinje od 160 kilograma na više 2,5 eura po kilogramu žive vage. \nNazimice, krmače, nerasti - 700,00 eura po grlu\nVisoko suprasne krmače - 1 000,00 eura po grlu. \n\n\nPrilikom određivanja cijena nadoknade valja uzeti u obzir tržišna kretanja, potražnju za svinjama, ali i cilj koji se želi postići. \n\nU gornjem odlomku navedene cijene smatram realnim i takvim da seljaku neće nastati šteta uslijed isplate ovakve cijene, ali napominjem da ovakvim određivanjem cijena ipak nije kompenziran seljak kojemu će u idućih 12 mjeseci biti onemogućen uzgoj svinja te pozivam da se odrede takve cijene i kompenzacijske mjere da ljudi u periodu zabrane uzgoja neće postati socijalni slučajevi ili trajno odustati od djelatnosti te se odseliti.","Djelomično prihvaćen","Uvažavajući sve zaprimljene komentare promijenjene su cijene kako slijedi:\n-Prasad i odojci do 35 kg: 100,00 eura po grlu\n-Tovne svinje: 2,00 eura po kg žive težine\n-Nazimice, krmače i nerasti: 650,00 eura po grlu\n\nU cilju omogućavanja prikupljanja podataka i obrade istih svinje su razvrstane po kategorijama dostupnim u relevantnim izvorima podataka i zapisnicima na kojima se temelji isplata potpore, a sve radi jednakog postupanja prema svim korisnicima.\n\nMjere ovoga Programa odnose se isključivo na potporu za nadoknadu izravne štete nastale usmrćivanjem ili uklanjanjem svinja."]
[14,"MAGDALENA PARAT","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE,\n4. MJERA U PROVEDBI PROGRAMA","Molimo da se prva kategorija Prasad i odojci do 35 kg odvoje na slijedeći način:\n- Prasci i odojci do 20 kg: 85 EUR/grlu\n- Prasci i odojci od 21 - 35 kg:   125 EUR/grlu","Djelomično prihvaćen","Uvažavajući sve zaprimljene komentare promijenjene su cijene kako slijedi:\n-Prasad i odojci do 35 kg: 100,00 eura po grlu\n-Tovne svinje: 2,00 eura po kg žive težine\n-Nazimice, krmače i nerasti: 650,00 eura po grlu\n\nU cilju omogućavanja prikupljanja podataka i obrade istih svinje su razvrstane po kategorijama dostupnim u relevantnim izvorima podataka i zapisnicima na kojima se temelji isplata potpore, a sve radi jednakog postupanja prema svim korisnicima."]
[15,"ANA LUCIĆ","PROGRAM POTPORE SEKTORU SVINJOGOJSTVA ZBOG ONEMOGUĆENE AKTIVNOSTI USLIJED POJAVE AFRIČKE SVINJSKE KUGE,\n4. MJERA U PROVEDBI PROGRAMA","Poštovani, cijena prasadi i odojaka do 35kg ne bi smjela biti ispod 120E po grlu, isto tako i bravci tj.tovne svinje ispod 2,5 eura po kg.\nTakođer prijedlog da probate stupiti u dogovor sa gospodarstvima kod kojih još nije došlo do pojave ASK (kojih je na određenim općinama jako malo) , pa da se odveze u klaonicu uz neku subvenciju. Nitko nema želju da mu se ubiju svinje kod kojih nije potvrđena ASK no znamo da bi do toga moglo doći zbog predostrožnosti za daljnje širenje. Činjenica je da se širi i da neće stati samo tako ukoliko se brzo nešto ne poduzme.\nTrebate staviti punktove na granicama ( spužve sa dezificijensom) te između općina i/ili nešto sl. \n\nLP","Djelomično prihvaćen","Za dio komentara koji se odnosi na cijene svinja, uvažavajući sve zaprimljene komentare promijenjene su cijene kako slijedi:\n-Prasad i odojci do 35 kg: 100,00 eura po grlu\n-Tovne svinje: 2,00 eura po kg žive težine\n-Nazimice, krmače i nerasti: 650,00 eura po grlu\n\nPrihvaća se komentar vezan za naknadu gubitka do tržišne vrijednosti svinja otpremljenih na klanje te je u Program uvrštena Mjera 2 Nadoknada gubitka prihoda za uklanjanje svinja koja se odnosi na otpremu svinja u klaonicu odobrenu od strane Ministarstva poljoprivrede i u kojoj se meso mora obraditi u skladu s Uredbom (EU) 2020/687 pri čemu će se uzgajivačima svinja isplatiti potpora do tržišne vrijednosti svinja u odnosu na iznos koji je plaćen od strane klaonice."]